Здравейте, безработна съм от 10.2019г., до 03.2020г. получавах обезщетение от Бюрото по труда и към днешна дата два месеца съм без осигуровки. Интересува ме за месеците от 10.2019г. до сега трябва ли да довнасям някакви осигуровки? И при евентуална бременност какви вноски и по-колко трябва да се внесат за този период.  

Благодаря




Самоосигуряващо се лице
=======================

 

Здравейте, г-жо Гицова, 


ако сте подали декларация за започване на дейност като самоосигуряващо се лице, след прекратяване на изплащане на обезщетението за безработица, следва да внасяте осигурителни вноски всеки месец до 25-то число върху минималния осигурителен доход от 610 лв., както и да подавате декларация обр. 1 в НАП.  

За придобиване право на парични обезщетения при бременност и раждане е необходимо да са изпълнени следните условия:


 – към началото на отпуска лицата да са осигурени за общо заболяване и майчинство;  

 – да имат най-малко 12 месеца осигурителен стаж като осигурени за общо заболяване и майчинство. Дванадесетмесечният осигурителен стаж може да е прекъснат или непрекъснат и не е задължително да е положен непосредствено преди излизането в отпуск за бременност и раждане или при един и същ работодател;  

 – да им е разрешен съответният вид отпуск.


Поздрави,  

адв. Николина Митова  

тел. 0898 303092


